CELEX: 32022R0981
Language: hu
Date: 2022-06-23 00:00:00
Title: A Bizottság (EU) 2022/981 végrehajtási rendelete (2022. június 23.) a Kínai Népköztársaságból származó extrudált alumíniumtermékek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló (EU) 2021/546 végrehajtási rendelet módosításáról

2022.6.24.   
               
               
                  HU
               
               
                  Az Európai Unió Hivatalos Lapja
               
               
                  L 167/93
               
            
         A BIZOTTSÁG (EU) 2022/981 VÉGREHAJTÁSI RENDELETE
         (2022. június 23.)
         a Kínai Népköztársaságból származó extrudált alumíniumtermékek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló (EU) 2021/546 végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) és különösen annak 14. cikke (1) bekezdésére,
         mivel:
         
                     (1)
                  
                  
                     A Kínai Népköztársaságból származó extrudált alumíniumtermékek behozatala az (EU) 2021/546 bizottsági végrehajtási rendelettel (2) kivetett végleges dömpingellenes vám hatálya alá tartozik.
                  
               
                     (2)
                  
                  
                     A Guangdong Huachang Aluminium Factory Co., Ltd., TARIC (3)-kiegészítő kód: C575, a mintában nem szereplő együttműködő gyártók tekintetében 22,1 %-os dömpingellenes vámtétel hatálya alá tartozó vállalat 2021. június 9-én (a továbbiakban: a kérelem időpontja) arról tájékoztatta a Bizottságot, hogy nevét Guangdong Huachang Group Co., Ltd.-re változtatta.
                  
               
                     (3)
                  
                  
                     A vállalat kérte a Bizottságtól annak megerősítését, hogy a névváltoztatás nem befolyásolja jogát a korábbi nevéhez rendelt dömpingellenes vámtétel igénybevételére.
                  
               
                     (4)
                  
                  
                     A Bizottság megvizsgálta a benyújtott információkat, és arra a következtetésre jutott, hogy a névváltoztatás bejegyzése megfelelően lezajlott az illetékes hatóságoknál és nem eredményezett új kapcsolatot más vállalatcsoportokkal, amelyeket a Bizottság nem vizsgált meg.
                  
               
                     (5)
                  
                  
                     Ennek megfelelően a névváltoztatás nem befolyásolja az (EU) 2021/546 végrehajtási rendelet megállapításait és különösen a vállalatra alkalmazandó dömpingellenes vámtételt.
                  
               
                     (6)
                  
                  
                     Az ügyben rendelkezésre álló bizonyítékok azt is megerősítették, hogy a névváltoztatás 2021. április 26-tól alkalmazandó, vagyis attól a naptól, amikor a Foshan Nanhai Piacszabályozási Hivatal nyilvántartásba vette a névváltoztatást.
                  
               
                     (7)
                  
                  
                     A fenti preambulumbekezdésekben foglalt megfontolásokra tekintettel a Bizottság helyénvalónak ítélte az (EU) 2021/546 végrehajtási rendelet oly módon történő módosítását, hogy az tükrözze a korábban az C575-ös TARIC-kiegészítő kódhoz rendelt vállalat megváltozott nevét. Indokolt ezért, hogy a névváltoztatás a kérelem időpontjától, azaz 2021. június 9-től lépjen hatályba.
                  
               
                     (8)
                  
                  
                     Az e rendeletben előírt intézkedések összhangban vannak az (EU) 2016/1036 rendelet 15. cikkének (1) bekezdésével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            
               (1)   Az (EU) 2021/546 bizottsági végrehajtási rendelet melléklete a következőképpen módosul:
               
                  
                              „Guangdong Huachang Aluminium Factory Co., Ltd.
                           
                           
                              C575”
                           
                        
               helyébe a következő szövegrész lép:
               
                  
                              „Guangdong Huachang Group Co., Ltd.
                           
                           
                              C575”
                           
                        
            
            
               (2)   A korábban a Guangdong Huachang Aluminium Factory Co., Ltd.-hez rendelt C575 TARIC-kiegészítő kód 2021. június 9-től a Guangdong Huachang Group Co., Ltd. vonatkozásában alkalmazandó.
            
            
               (3)   A Guangdong Huachang Group Co., Ltd. által gyártott termékek behozatala után fizetett, az (EU) 2021/546 végrehajtási rendelet 1. cikkének (2) bekezdésében a Guangdong Huachang Aluminium Factory Co., Ltd. tekintetében megállapított dömpingellenes vámot meghaladó minden végleges vámot az alkalmazandó vámjogszabályoknak megfelelően vissza kell fizetni, vagy el kell engedni.
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. június 23-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2016.6.30., 21. o.
         
         
            (2)  A Bizottság (EU) 2021/546 végrehajtási rendelete (2021. március 29.) a Kínai Népköztársaságból származó extrudált alumíniumtermékek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 109., 2021.3.30., 1. o.).
         
            (3)  Az Európai Unió integrált vámtarifája.